section_heading: Opis
paragraph_text: Crkva je dimenzija 21x16 metara s polukružnom apsidom i zvonikom u osi glavnog pročelja. Zvonik je zatvorenog tipa, s manjim biforama na završnom katu – loži, s piramidalnim završetkom. Crkva jednostavan glavni portal na pročelju, sporedni ulaz u svetište (apsidu) te bočni portal na južnoj strani. Gornji dio sjeverne i južne fasade raščlanjen je s po tri neoromaničke pseudo-bifore, a na bočnim su pročeljima su i istaci za kapele s prozorom u obliku okulusa, zaključene zabatnim završetkom. Crkva duž svih pročelja ima naglašen klesani vijenac, a kamena streha je postavljena na nizu kamenih konzola.